钦定古今图书集成/明伦汇编/闺媛典/第282卷 > 皇清十五 > 杭观澜妻徐氏〈湘妻附〉
## 钦定古今图书集成/明伦汇编/闺媛典/第282卷 > 皇清十五 > 杭观澜妻徐氏〈湘妻附〉

按《武进县志》：“徐氏，马迹山杭观澜妻。观澜与同母弟湘，皆邑诸生，兄弟俱殁，澜妻年二十六，湘妻亦徐氏，年二十五，遗孤俱幼。家故贫，遭二丧，益不能支。当明末洊饥，茕茕二嫠，生计皆赖十指，自食藜藿，而翁姑奉养无缺，终其身不少变。”